สร้างเมื่อปี พ.ศ 2361 โดยในครั้งแรกพระครูอินทร์ ได้สร้างที่พักสงฆ์ขึ้นในพื้นที่18ไร่ 17 ตารางวา จากที่ดินที่ชาวบ้านได้บริจาคให้กับทางวัด แต่รายละเอียดต่างของเจ้าอาวาสและการปกครอง-ข้อมูลต่างๆได้สูญหายไปจึงทำให้การ-สำรวจไม่ทราบแน่ชัดนักแต่ก็มีหลักฐานที่หลงเหลืออยู่ตามซุ้มประตูสถานที่ต่างๆทำให้ทราบว่าได้มีการบูรณปฎิสังขรณ์เสร็จสิ้นในปี พ.ศ.2507 จากการสำรวจทำให้พบว่าศาสนวัตถุหรือเสนาสนะที่ปรากฏในวัดต่าง เช่นโบสถ์ ศาลา หรือแม้กระทั่งซุ้มประตูวัด โดยมากแล้วอาจพูดได้ว่าเกิดขึ้นในสมัยหลวงพ่อพระครูโพธาธิมุต(บุญทัน อุปนันโท) ท่านได้นำชาวบ้านพัฒนาวัดให้เกิดความเจริญและมีสถานที่เหมาะสมเพียงพอในการปฏิบัติธรรม ซึ่งท่านเองก็เป็นพระที่ชาวบ้านให้ความเครารพนับถือเป็นอย่างมาก จึงกล่าวได้ว่าชาวบ้านที่ค่อนข้างมีอายุ รวมทั้งหนุ่มสาวส่วนมากรู้จักและเคารพนับถือท่านทุกคน เพราะท่านเป็นพระนักพัฒนาผู้มีความเสียสละอย่างแท้จริงท่านได้มรณะภาพด้วยโรคชราเมื่อ16 มกราคม 2536 รวมอายุได้ 85 ปี 4 เดือน 25 วันหลังจากที่ท่านมรณภาพแล้วทุกปีชาวบ้านจะจัดงานพิธีทำบุญชักอัฐิท่านในช่วงวันสารท ระหว่างฤดูกาลเข้าพรรษาในวันที่16 เดือน 10 ของทุกปีเพื่อทำบุญกรวดนำอุทิศผลบุญให้ท่านทุกปี ซึ่งต่อมา **พระอธิการสมมาตร** ดำรงณ์ตำแหน่งเจ้าอาวาส และได้ลาสิกขาไป

ปัจจุบัน **พระครูพิพัฒน์โพธิคุณ** เจ้าคณะตำบลโพธิ์กระสังข์ (พระอธิการสุพัฒน์ ฐิตปุญโญ) และเป็นเจ้าอาวาสวัดโพธิ์กระสังข์ ตั้งแต่ ปี พ.ศ.2546 จนถึงปัจจุบัน

สร้างวัดเมื่อ ปี พ.ศ 2361

ได้รับวิสุงคามสีมา เมื่อปี พ.ศ.2480

เปิดเป็นศูนย์ศึกษาพระพุทธศาสนาวันอาทิตย์ เมื่อ ปี พ.ศ. 2548

จัดโครงการบรรพชา-อุปสมบทพระภิกษุสามเณรภาคฤดูร้อน เฉลิมพระเกียรติ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สบามบรมราชกุมารี ในวันที่ 2-20 เมษายน ของทุกปี (ปัจจุบันหยุดดำเนินการชั่วคราว เนื่องจากการระบาดของ COVID-19)